טיול לתאילנד הוא חוויה מיוחדת. בין האיים עוצרי הנשימה, הג'ונגלים העבותים והתרבות המיוחדת קל מאוד לבלות חודשים ואף שנים. אחד המקומות המיוחדים בתאילנד הוא העיר בנגקוק. המשמעות של בנגקוק לתאילנד היא גם כלכלית וגם רגשית. מלך תאילנד יושב בבנגקוק, והוא האדם בעל העוצמה הרבה ביותר במדינה. במהלך טיול בבנגקוק תתקלו פעמים רבות בתמונתו, ודמותו אף מוקרנת לפני סרטים בקולנוע. חשוב מאוד לא לבזות את דמות המלך, אשר עבור רוב התאילנדים הוא דמות משמעותית מאוד. טיסות לבנגקוק יביאו אתכם הישר אל העיר הסואנת, כאשר הריחות המיוחדים, החום והקולות הייחודיים שלה יכו בכם מיד עם היציאה מהמטוס. במהלך ביקור בבנגקוק כדאי מאוד לטעום מכל מה שיש לעיר להציע. גם אם אינכם חובבי קניות מושבעים תיהנו מהשווקים ומקניון ה-MBK, גם אם אינכם אוהבים אדריכלות המקדשים ידהימו אתכם, וגם אם אתם לא נהנים בדרך כלל מלשבת בפאבים, חיי הלילה הסוערים בעיר ירגשו אתכם. בקיצור, לבנגקוק יש מה להציע לכל אחד.
האקווריום הלאומי: מדובר באטרקציה נהדרת ומומלצת לטיול עם ילדים, אך ממש לא רק. האקווריום בבנגקוק הוא עצום ממדים, ומכיל מינים רבים של דגים וחיות ים כולל כרישי ענק וחתולי ים.
ארמון המלך: ארמון המלך הוא ככל הנראה האטרקציה המרכזית בביקור בבנגקוק. הארמון מורכב ממספר מבנים אשר נבנו בסגנון תאילנדי בודהיסטי. כלל הבניינים בארמון מכילים פסלים יפיפיים, ומעוטרים במוזאיקה שתגרום לכם לחוש בתוך חלום.
הקוואסן: רחוב הקוואסן הוא מרכז אזור התיירים של העיר. עבור מטיילים מישראל, מדובר באזור נהדר למצוא שותפים להמשך הטיול, להכיר אנשים, וליהנות מאוכל זול ומאפשרויות לינה משתלמות לצד חיי לילה תוססים. ברחוב הקוואסן קבע את מקומו גם בית חב"ד, כמו גם מספר מסעדות ישראליות למתגעגעים הביתה.
בודהה השוכב: בודהה השוכב הוא אתר חובה למבקרים בעיר. מדובר בפסל הבודהה השוכב הגדול ביותר בעולם, והוא כולו מצופה זהב. אורך הפסל עשרות רבות של מטרים, והוא נמצא בתוך קומפלקס מקדשים רגוע ויפה.
צ'יינה טאון: צ'יינה טאון בבנגקוק היא יעד נהדר ממספר סיבות. ראשית, היא המקום הזול ביותר לקנות מוצרי אלקטרוניקה בעיר. שנית, היא מקום נהדר לטעום אוכל סיני, כמו גם אוכל תאילנדי מקומי נהדר מדוכני הרחוב המופעלים על ידי טבחיות ביתיות עם כישורים של שף זוכה כוכב מישלן.
לעיתים קרובות במהלך טיול בבנגקוק אנחנו עלולים ללכת שווי אחרי הפיתויים שמציעה העיר. מדובר בחלק מהחוויה בלי ספק, אבל חשוב מאוד גם להקדיש זמן לטיול במקדשים, בשווקים התוססים ובכל האוצרות שמציעה העיר הנהדרת הזאת. התחבורה המקומית מתבססת על מוניות ועל טוקטוקים. בדרך כלל, למרות המראה הפשוט יותר של הטוקטוק הנהגים יגבו מכם מחיר גבוה יותר עבור הנסיעה. נסו לשמור על כבודם של המקומיים, ולא לנהוג בזלזול או בגסות. מבחינת חוקי נימוס מקומיים, אסור בשום אופן לגעת בראשו של אדם אחר, לעבור מעליו או ללכת עם הנעלים קשורות בחוץ על התיק.